Şakirê Miho - Wîkîpediya

# Şakirê Miho

### Ji Wîkîpediya

Şakirê Miho

Profesor Şakirê Miho di sala 1930 li devera Elegez a Ermenistanê jidayîk bûye, malbeta wî kurdên êzîdî ye û ji eşîra Spkî ne û di sedsala 19'an da ji ber êrîşên Osmaniyan ji bajarê Qersê koç kirinin û çûnin Ermenistan ê.

Profesor Şakirê Miho li sala 1948 li zanîngeha Êrîvan li beşa dîrokê dest bi xwendina bilind kir û sala 1952 zanîngeh qedand û bû bi mamosteyê dîrokê.

Profesor li gel gelek xebatên akademîk û rojnamenivîsiyê, li sala 1994 li gel Prf. Lazerîv. Prf. Hesretyan, Dr. Beşîr Sebir, Dr. Jîngalîne, Dr. ZarêTusupovne, Dr. Vasîlîvne, Dr. Museylan û Dr. Simîrnove Navenda Lêgerîna Kurdî li Moskowayê ava kir û bû berpirsiyarê vê navendê.

Vê navendê heta niha 14 kîteb û broşûr bi zimanê rûsî û kurdî derxistiye.

Profesor Miho heta niha zêdetir ji 20 kîtêbên cur bi cur derxistiye û li cîhanê beşdarî dehan konferansan bûye û hertim hewl daye bo yekgirtina dengê kurd.

Prof. Dr. Şakirê Xudoyê Miho 1.02.2007 da saet li dor 7-a li Moskovayê li mala xwe ji ber rawestana dil di 77 saliya xwe de çû ser dilovaniya xwe.

Roja 27'ê sermawezê 2005 li hola Dîlan a kîtêbxaneya giştî ya Silêymaniyê di merasîmekê de xelata zêrîn ya Pîremerd ya bo sala 2004 pêşkeşî Profesor Şakiro hatibû kirin.

Ji "http://ku.wikipedia.org../../../%C5%9F/a/k/%C5%9Eakir%C3%AA_Miho_c44c.html" hatiye standin.

Kategorî: Kurd | Rojnamevan

##### Views

- Gotar | گوتار
- Guftûgo | گوفتوگۆ
- Revîzyona niha

##### Lêbigere